《同董子言陈用明沈天用僧古心晚凉携榼湖上以老杜山青花欲然分韵得花字》
明代·孙一元

六桥寻胜处，去去望中赊。树老秋连石，湖酣晚映花。

山光酬野客，诗意爱渔家。归路残阳里，铿铿拄杖斜。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。